মালদহের মঞ্চে দুলালের ছবি, জেলা সফরে বিস্ফোরক মুখ্যমন্ত্রী

কলকাতা: জেলা সফরে মুখ্যমন্ত্রী। মঙ্গলবার মালদহের সভা থেকে সরাসরি স্বজনহারা পরিবারের পাশে থাকার বার্তা দিলেন তৃণমূল নেত্রী মমতা বন্দ্যোপাধ্যায় (Mamata Banerjee)। মালদহে খুন (Maldah Murder) হয়েছেন দুলাল সরকার (TMC leader Dulal Sarkar)। মঞ্চ থেকেই মৃত তৃণমূল নেতার পরিবারের পাশে থাকার বার্তা দিলেন মমতা।

আরও পড়ুন: ফাঁসি চেয়ে হাই কোর্টে আবেদন রাজ্যের

সোমবার মালদহ পৌঁছে ইংরেজবাজারে মৃত তৃণমূল নেতার বাড়ি গিয়েছিলেন মমতা। দুলালবাবুর স্ত্রী চৈতালিকে দায়িত্ব দেন, স্বামীর অসম্পূর্ণ কাজ শেষ করার। মঙ্গলবার ইংরেজবাজারে সরকারি পরিষেবা প্রদান অনুষ্ঠান মঞ্চে দুলাল সরকারের ছবি রেখে হুঁশিয়ারির সুরে মুখ্যমন্ত্রী বলেন, সমাজে মাফিয়াদের কোনও স্থান নেই। সন্ত্রাসবাদীদের কোনও জায়গা নেই। দুলাল সরকার, যাকে আমি বাবলা বলে চিনি, সেই ছাত্র রাজনীতির সময় থেকে। তাঁকে হারানো মানে স্বজন হারানো। ওর পরিবারের পাশে আমরা আছি। আমি আছি। ওর স্ত্রী চৈতালি আছে এখানে। তোমাকে একটা কথা বলব, মন ভেঙো না। দুলালের না করা কাজগুলো তুমি শেষ করো।’

দেখুন আরও খবর: